Blou vlag wapper by nasionale #Tritech | Letaba Herald
Blou vlag wapper by nasionale #Tritech
Die finale ronde van die nasionale Tritech-kompetisie vir jong wetenskaplikes het op 15 en 16 September te Hoërskool Merensky plaasgevind.
Lisa Ivy, hoofbeoordelaar, met Jamie Robertson en Suandrie Corbett van Merensky.
Tritech vier vanjaar sy negende bestaan. Hierdie kompetisie wil leerders bemagtig om ingeligte studente te wees wat goed toegerus is vir tersiêre opleiding enook Wetenskaplike navorsing kan doen.
Deelnemers word ook begelei om moderne tegnologie in navorsing te inkorporeer sodat hul verantwoordelik kan omgaan met Wetenskap en Tegnologie.
Daarom moet elke leerder bewus wees van die impak wat sy/haar projek op die omgewing het en hoe dit die mens se lewe kan verbeter. Hierdie projekte word voorgehou aan beoordelaars en geïnteresseerdepartye.
Na verskeie skool- en streeksuitdunne deur die jaar is slegs die beste navorsingsprojekte genooi om nasionaal te kompeteer. 116 Projekte uit Limpopo en Mpumalanga is op Vrydagmiddag, 15 September, beoordeel deur kundiges uit die industrie en privaatpraktyke.
Die aand moes deelnemers in groepverband, met die minimum apparaat en innoverende denke,‘n watersisteem vir hul huis aanlê. Daarna is die groepe se algemene kennis spelenderwys getoets.
Saterdagoggend het gesorg vir vet pret toe deelnemers wetenskaplike probleme moes oplos terwyl hulle heerlik op 15 bonskastele gegly, geklim en geklouter het.
Tydens Saterdagmiddag se prysuitdeling het Hoërskool Merensky Einsteins se tone behoorlik laat krul met 12 goue-, 11 silwer- en 2 bronsmedaljes. Boonop spog Merensky met die beste projekte in die senior- en junior afdelings.
Die seniors, Lisa Maguire en Liza-Ri Snyman (graad 10), het die beoordelaars beïndruk met hul natuurlike sjampoe wat “natuurlik” beter is om te gebruik. Jamie Robertson en Suandrie Corbett (graad 9) se projek, “Gefiltreerde gryswater, die antwoord op insekte en voedseltekort” is aangewys as die beste juniorprojek.
Drie eersteplekke word aan Plasie-seniors toegeken in kategorieë Agricultural Sciences (Anri McLean), Health Sciences (Jade Barnatt) en Engineering & Design (Jan-Carel van Niekerk en Luann Botha).
Anya Glazer en Kesia Pohl verwerf tweedeplekke in die senior Environmental & Social Sciences en Agricultural Sciences kategorieë.
Derdeplekke is ingeneem deur Aldrich Hugo (junior Health Sciences), Anize Basson en Lin-Mari Theron (senior Environmental &Social Studies), Juan-Jacques Moller en Gerhard Rautenbach (senior Agricultural Sciences) en Michaela Stanley (junior Engineering & Design).
Dr. Mike Elliott, Tritech EXCO Voorsitter, Jan-Carel van Niekerk en Luánn Botha van Merensky.
Suandrie Corbett en Jamie Robertson.
Lisa Maguire en Liza-Ri Snyman.
Liza-Ri Snyman, Lisa Ivy, hoofbeoordelaar, en Lisa Maguire.
Jade Barnatt van Merensky en Dr. Mike Elliott, Tritech EXCO Voorsitter.
Anri McLean van Merensky en Dr. Mike Elliott, Tritech EXCO Voorsitter.